מחפשים איפה לטייל בצפון?
צפון הארץ הוא אחד האזורים האהובים עלי ביותר. החל מהצפון הקרוב שבו הכרמל שתמיד נשאר ירוק משקיף אל הים התיכון ועד לעמקים של אזור הכנרת עם הרי הגולן שנותנים לנו תצפית מדהימה. יש כל כך הרבה לראות וכל כך הרבה לטייל.
אז אם אתם מחפשים אטרקציה לשבת הקרובה, כאן בחמושה בעדשה תוכלו למצוא מגוון המלצות עבור טיולים בצפון בחינם שמתאימים לזוגות, לחברים ולמשפחות עם ילדים. מגוון האטרקציות הוא רחב, הנופים בין כל אזור ואזור משתנים בלי הרף והכיף מתחיל בכל פעם מחדש. מאחלת לכם קריאה נעימה ומהנה ושתמצאו תועלת בצילומים שמצורפים לכל כתבה כדי שתוכלו להבין בדיוק מהו היעד הבא שלכם.
על תיירות וקהילתיות – התרומה שיכולים לתרום תושבי עיר לשגשוגה נהריה היא העיר הצפונית ביותר במישור החוף. שוכנת לחופו של הים התיכון ויש לה נחל.
קוראים לי ניני ואני בעלת בלוג הטיולים חמושה בעדשה. בחיי שאני לא יודעת מה יותר כיף עבורי – לטייל או לצלם? למה שלא שניהם בעצם?
בחלק זה של האתר תוכלו למצוא מגוון כתבות עם המלצות איפה לטייל בצפון. חוץ מזה תוכלו למצוא המלצות לטיולים במרכז הארץ, טיולים בחו"ל (בעיקר באירופה) וטיולים של כותבים אורחים שמספרים על מקומות יפהפיים נוספים.
אם מתחשק לכם לעקוב אחרי אפשר להירשם לניוזלטר שלי שמופיע בתחתית העמוד. בנוסף יש לי באתר גלריית תמונות למכירה שניתן לרכוש ולקבל במסגרת או על גבי קנבס. אפשר ליצור איתי קשר לקבלת פרטים נוספים.
מקווה שתמצאו את המידע והצילומים שבאתר למועילים ומעניינים!
באיזו עונה מומלץ לטייל בצפון?
לרוב נהוג לערוך טיולים בצפון בחורף שהרי הכל הופך ירוק ומלבב. אבל חשוב לזכור שלכל עונה יש היופי שלה ושלכל אזור יש תנאי השטח שלו. בעוד שהעמקים יכולים להיות צהובים לחלוטין בעונה היבשה, אזור הכרמל והגליל המערבי נהנים מיערות ירוקים שלא בדיוק מתרשמים מהקיץ הלוהט. בסופו של דבר הכל עניין של בחירה והיכרות עם האזורים השונים. מומלץ לטייל בחורף באזורי הנחלים שבצפון הרחוק ובגולן ושם תוכלו בהחלט לקבל תחושה קצת חו"לית.
מתי הזמן המומלץ לטייל בצפון?
לרוב אנחנו נוטים לחפש אטרקציות בצפון בשבת, אך חשוב לזכור שאלו הזמנים העמוסים ביותר. אם מתאפשר לכם נסו מדי פעם להכניס את הטיול הבא שלכם גם לימי שישי בשעות המוקדמות. לרוב תיהנו מתנועה נוחה יותר ומפחות עומס באטרקציות הראשיות. היום הכי מדהים לטייל באזור הצפון וליהנות משקט מופתי הוא ביום ראשון, אבל זוהי כבר בהחלט משאלת לב של רבים. אם מתאפשר, אל תוותרו על החוויה.
תנאי השטח הנוחים, הנגישות היחסית סבירה של הכבישים וריבוי המסעדות וחנויות הנוחות שממוקמות על צמתים מרכזיות וגם בצידי דרכים צדדיות יותר הופכים את הצפון לאטרקציה נהדרת עם ילדים. תוכלו להפוך את הטיול לכיף גדול לכל הצדדים עם אזורי טבע שמאפשרים פיקניקים, טיולי פריחות יפהפיות, נופים מוריקים ולא מעט תמונות למזכרת.
רבים מהטיולים שאני כותבת עליהם מתאימים בדיוק לזוגות כך שאם אתם מחפשים המלצות על אזורים יפים לטיול פנאי בשבת, אז זה בהחלט המקום. אגב, אם יש לכם רעיון ליעד יפה בצפון הארץ, בהחלט ניתן ליצור איתי קשר ולבדוק אפשרות להתארח באתר.
יש לכם המלצות לאטרקציות בצפון?
בבלוג שלי תוכלו למצוא גם את מדור מלון אורחים. אם יש לכם המלצות לאטרקציות בצפון שאתם רוצים לפרסם ולשתף קוראים נוספים, אני יותר משמחה לארח! המדור לא מחולק בין טיולים בחוץ לארץ לבין טיולים בישראל ולמעשה כל אחד יכול לכתוב שם על כל אטרקציה שמתחשק לו.
אם יש לכם כתבה פרסומית שאתם רוצים להעלות ובה לינק אל מקום בעל מטרות רווח, גם לכך יש מדור מיוחד משלו שנקרא מפורסם בחמושה. לכל שאלה, בקשה, הצעה לשיתוף פעולה – מוזמנים להשאיר לי פרטים בתיבת צור הקשר ומבטיחה לחזור בהקדם!